Sabinet | Volume 118 Number 3299
Volume 118 Number 3299, 2016
Die Kerkblad - Volume 118 Number 3299, March 2016
Volume 118 Number 3299, March 2016
Sinodebesluit geen grond vir skeuring of verdeeldheid nie : van die redakteur
Dit is nou reeds goed bekend dat die Buitengewone Algemene Sinode van die GKSA (12-16 Januarie) die besluite van Sinodes 2003 en 2009 oor die vrou in die besondere dienste gehandhaaf het. Dit beteken dat vrouelidmate steeds tot die diens van diaken toegelaat word, maar nie tot die diens van ouderling of predikant nie.
"Meer preke, asseblief!" : uit die Woord
Prediking as Woordverkondiging verkeer in 'n krisis. Een oorsaak is dalk gebreke in die keuring van studente (ten opsigte van die vereiste gawes) en hulle opleiding (ten opsigte van preekmaak en hoe om te preek)? Of het predikers nie genoeg tyd vir preekvoorbereiding nie weens "belangriker" verpligtinge? Daar is toenemende nadruk op "minder preek, meer doen" en die oordeel "prekery is 'n swak kommunikasiemiddel" (en daar word aangedring op allerhande foefies as plaasvervangers vir die lewende verkondiging van die Woord). Die belangrikheid van Woordbediening word ook afgewater deur 'n oorbeklemtoning van die sakramente - en veral die nagmaal: lidmate moet hulle spesiaal daarvoor voorberei en word opgevorder tot nabetragting (wat van voorbereiding en nabetragting van elke Sondag se deelname aan die erediens?), en die jaarprogram word rondom "die nagmaal" (slegs elke drie maande) beplan.
Wat beteken roeping? : redaksioneel
Oor die vraag of Christus ons enigste Verlosser is wat deur sy dood en opstanding vir al ons sondes betaal het en die dood oorwin het, is daar grootliks eenstemmigheid onder kerke en groepe in die Christelike tradisie. Oor die vraag hoe ons aan die verlossing deur Christus deel kry, gaan die paaie egter uitmekaar. Daar is reeds sedert die vroegste tye die dwaling om aan die mens 'n aandeel te gee in die verkryging van die saligheid. In ons tyd leef hierdie dwaling sterker as ooit, omdat die mens en sy wil al hoe meer in die sentrum staan. Dit is onder andere in die Pentekostalistiese teologie wat hierdie dwaling sterk leef.
Skuldige gewete? : brandpunt
Ons almal het 'n verlede, asook 'n gewete. In ons persoonlike lewe mag daar sondes en skandes wees wat steeds in ons gedagtes lewe. Hierdie gedagtes spring soms onwillekeurig terug, en dan voel ons skuldig oor wat ons gedoen het en veral hoe ons moontlik iemand anders seergemaak het. Ons kan dit 'n skuldige gewete noem.
Hoe belangrik is die Koninkryk van God in ons lewe? (3) : fokus
Die internasionaal bekende skrywer André P Brink is in 2015 onverwags op 'n vliegtuig oorlede op 'n terugvlug van Europa na Suid-Afrika. Daar is nie baie mense wat weet dat hy aan die destydse PU vir CHO (tans NWU) studeer het en in sy jeugjare 'n oortuigde "Calvinis" was nie. Ons was in die 1950's saam op die Puk, hy twee jaar voor my, sodat ons mekaar redelik leer ken het, hoewel ons in afsonderlike koshuiskomplekse gebly het.
In my boek oor die koninkryk bestee ek 'n artikel aan hom omdat ek graag wou nadink oor die vraag waarom Brink sy "Calvinisme" (ek hou nie van die woord nie) en Christelike geloof verruil het vir 'n lewensbeskouing wat bekendstaan as die "eksistensialisme", waarop ons later terugkom. Hy verwys self na "die helse las van die Calvinisme" waarmee hy grootgeword het.
Die Kuratore en die verhouding tussen die GKSA en die NWU : fokus
Die Redaksie het 'n brief ontvang van br. Albie de Villiers van Bloemfontein, waarin hy gevra het waarom die Totiusbeeld van die Potchefstroomkampus van die NWU verskuif is. In die Februarie 2016-uitgawe van Die Kerkblad het br. Giel Erasmus (Eiendomskommissie van die Admin Buro) en sr. Ami du Toit (registrateur van die TSP) daarop geantwoord. Br. De Villiers het ook vrae gehad oor die bevoegdheid van die Kuratore ten opsigte van die NWU, die Fakulteit Teologie en die GKSA. Dr. Douw Breed (voorsitter van die Kuratore van die GKSA) antwoord in hierdie artikel op br. De Villiers se vrae.
Die NWU-Puk se vorentoepad : fokus
Author Fika J van Rensburg
Die Kerkbladredaksie het vir prof. Fika J van Rensburg, professor in Nuwe Testament aan die Teologiese Skool in Potchefstroom en tans ook rektor van die NWU-Puk vir 2016, gevra om sy siening te gee van die pad hierdie jaar en vorentoe vir die NWUPuk.
Die lewe ná die dood : fokus
Prof. Bert Floor het reeds die geseënde ouderdom van 92 jaar bereik. Ons is dankbaar dat hy steeds die rykdom van sy kennis en insig in God se Woord met ons kan deel.
"Die" of "ons" Here Jesus? : fokus
Hoe moet ons van Jesus praat en Hom in ons gebede aanspreek: as die Here Jesus, of as ons Here Jesus? Ons praat tog baie oor Hom en met Hom. Wat is die regte manier? Wel, in alles wat ons doen, moet ons ons vir seker deur die Woord van God laat lei - ook in hoe ons oor Hom en met Hom praat. Hoe staan dit in die Bybel (spesifiek in die Nuwe Testament)?
Werk van sendelinge in die kollig : van oraloor
Die kosbare werk wat gereformeerde sendelinge sedert die vorige eeu in die Venda- en Tsongasprekende gebiede in die Limpopoprovinsie gelewer het, het in 2015 besondere aandag gekry tydens eredienste van die Geref. Kerk Louis Trichardt.
Emeritusgedenklesing en -erkenningsfunksie : van oraloor
Author Susan Steyn
Die jaarlikse emeritusgedenklesing en -erkenningsfunksie, aangebied deur die Teologiese Skool van die GKSA en die Fakulteit Teologie van die NWU, het verlede jaar op 15 Oktober plaasgevind. Dit was 'n besondere geleentheid en die emeritusprofessore en hulle gades is almal genooi om die dag saam te geniet.
Die wegstuur van die vreemde vroue : van oraloor
Die wegstuur van die vreemde vroue volgens Esra 9-10
Die wegstuur van die vreemde vroue wat met sommige Joodse mans getroud was (volgens Esra 9-10) word soms gesien as 'n hartelose, wrede daad deur die priester Esra en die Joodse gemeenskap om die voortbestaan van die Jodendom te beskerm in die tyd ná die ballingskap, wat veral later tot allerlei formalistiese en wettisistiese beskouings van die Jodendom gelei het. Dit het rampspoedige gevolge vir die Jodendom gehad wat daartoe gelei het dat hulle steeds as 'n heel aparte groep mense in die wêreld beskou is. Dit het in latere eeue ook tot wrede vervolging van die Jode in verskillende wêrelddele gelei.
Fakulteit Teologie NWU - groot grade-oes vir 2015! : van oraloor
Author Antoinette Moerdyk
Source: Die Kerkblad 118, pp 24 –29 (2016)
Die Fakulteit Teologie van die Noordwes-Universiteit het gedurende 2015 'n groot M&D-oes opgelewer: 17 M-grade en 19 PhD-grade. Genoeg rede vir groot dankbaarheid!
Prof. EJ (Rassie) Smit : in dankbare herinnering
Prof. EJ (Rassie) Smit is op 26 Desember 2015 in die ouderdom van 82 jaar in Potchefstroom oorlede. Hy het op verskillende maniere diep spore getrap tydens sy verbintenis aan die PU vir CHO, maar ook op verskeie ander terreine, kerklik en in die breë gemeenskap.